###

**NÁRODNÁ RADA SLOVENSKEJ REPUBLIKY**

IV. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Návrh

Zákon

z ......................2009,

**zákona, ktorým sa mení a dopĺňa zákon č. 44/1988 o ochrane a využití nerastného bohatstva (banský zákon) v znení neskorších predpisov**

Národná rada Slovenskej republiky sa uzniesla na tomto zákone:

Čl. I

Zákon Národnej rady Slovenskej republiky č. 44/1988 o ochrane a využití nerastného bohatstva (banský zákon) v znení neskorších predpisov v znení neskorších predpisov sa mení takto:

Za § 30 sa vkladá nový § 30 a, ktorý vrátane nadpisu znie :

 „§ 30 a

Moratórium na dobývanie rádioaktivnych nerastov

1. Ustanovuje sa moratórium na dobývanie rádioaktívnych nerastov v lehote 12 rokov, odo dňa nadobudnutia účinnosti tohto zákona.
2. Počas moratória podľa ods. 1 tohto ustanovenia nemožno určiť dobývací priestor na dobývanie rádioaktívnych nerastov alebo povoliť banskú činnosť - otvárku, prípravu a dobývanie ložiska15e rádioaktívnych nerastov.
3. V prípade podania návrhov na začatie konaní podľa odseku 2 tohto ustanovenia počas doby moratória alebo pred nadobudnutím účinnosti tohto zákona sa tieto konania počas plynutia lehoty moratória prerušujú a je možné v nich pokračovať až po uplynutí lehoty moratória.
4. Prednostné právo na určenie dobývacieho priestoru podľa § 24 ods. 1 počas plynutia lehoty moratória spočíva a organizácia ho môže uplatniť najskôr po uplynutí lehoty moratória.

K odkazu 15e sa vkladá nová poznámka pod čiarou, ktorá znie :

„15e. § 2 písm. b) a § 10 zák. č. 51/1988 Zb. v znení neskorších predpisov“

**Čl. II.**

Tento zákon nadobúda účinnosť 1. marca 2010